Diari Oficial de la Generalitat Valenciana


Sumari del DOGV 2142, del 11-11-1993 (1993/829724)

ORDRE de 2 de novembre 1993 de la Conselleria d'Obres Públiques, Urbanisme i Transports, per la qual deixa sense efecte la delegació de facultats a l'Ajuntament de València en relació amb les transferències de les autoritzacions de transport públic de viatgers amb automòbils de turisme de l'Àrea de Prestació Conjunta de Valencià
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/11/02/(1)/dof/vci/html**

### Dades del document

Número de DOGV
:   2142

Data del DOGV
:   11-11-1993

Secció del DOGV
:   DISPOSICIONS GENERALS

Número del document
:   1993/829724


Data del document
:   02-11-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

Ordre de 2 de novembre de 1993, de la Conselleria d'Obres Públiques, Urbanisme i Transports, per la qual deixa sense efecte la delegació de facultats a l'Ajuntament de València en relació amb les transferències de les autoritzacions de transport públic de viatgers amb automòbils de turisme de l'Àrea de Prestació Conjunta de València.  
L'Ordre de 29 de gener de 1986, d'aquesta Conselleria, per la qual va crear l'Area de Prestació Conjunta de València per als serveis de transport públic de viatgers amb automòbils de turisme, establia, en l'article 15, una delegació de facultats en l'Ajuntament de València sobre diverses qüestions, i entre aquestes, lot el que fa referència a les transferències de les autoritzacions de l'Area.  
L'experiència acumulada al llarg dels anys transcorreguts des de l'entrada en vigor de l'ordre esmentada ha demostrat que havent d'exercir la Conselleria d'Obres Públiques, Urbanisme i Transports altres facultats en relació amb les autoritzacions de l'Area, es produïa una duplicitat d'actuacions en alguns casos que fan aconsellable la recuperació, per aquella, de totes les competències relatives a les autoritzacions esmentades.  
Per lot açò, i després que el Ple de l'Ajuntament, en la sessió ordinària del 17 de setembre de 1993, n'emetera un informe favorable, i fent ús de les atribucions que em confereixen l'article 35 e) de la Llei 5/1983, de 30 de desembre, del Govern Valencià, i el Decret 65/1991, de 15 d'abril, del Consell de la Generalitat Valenciana,  
ORDENE:  
Article primer  
Que es deixe sense efecte la delegació realitzada a l'Ajuntament de València en l'article 15 de l'Ordre d'aquesta Conselleria, de data 29 de gener de 1986, quant a les transferències de les autoritzacions de transport públic de viatgers amb automòbils de turisme de l'Area de Prestació Conjunta de, València, competències que seran exercides directament per la Direcció General de Transports.  
DISPOSICIONS FINALS  
Primera  
Queda derogat l'article 15 de l'Ordre de la Conselleria d'Obres Públiques, Urbanisme i Transports, de data 29 de gener de 1986, en tot el que s'opose al que disposa aquesta ordre.  
Segona  
La Direcció General de Transports dictarà les instruccions que calguen per a l'execució i desplegament d'aquesta ordre, que entrarà en vigor l'endemà de la publicació en el Diari Oficial de la Generalitat Valenciana.  
València, 2 de novembre de 1993  
El Conseller de Obres Publiques, Urbanisme i Transports, EUGENIO BURRIEL DE ORUETA


Còpia Permalink ELI